**Formandsberetning for Østerlars Borgerforening 2024.**

Mandag d. 12. februar havde vi fastelavn i Multihusets Gymnastiksal med 102 store og små.

Den 7. marts havde vi Højskolesangaften i Præstegården. Højskoleforstander Solveig Thorborg blev syg så Steffen Hyldig overtog med kort varsel.

Fra d. 25.-28. marts satte vi påsketing op i byportene, satte bord og bænkesættene ud på legepladsen og på Hestatorred. Flagstænger og vimpler blev også sat op så der var klargjort til sommeren.

D. 4. maj havde vi arrangeret strandrens, hvor 9 deltog.

D. 19. maj. Pinsemorgen mødtes vi igen på ”Klippen” i præstegårdsskoven med kaffekurven. 13 deltog.

Sct. Hans aften d. 23. juni mødtes vi kl. 17. Grillen blev gjort klar og kl. 18 mødtes folk med madkurven. Der blev grillet og hygget og et norsk skolekorps meldte deres ankomst og gik i spidsen for fakkeloptoget til båltændingen kl. 19. Dette tidlige tidspunkt for at tage hensyn til småbørnsfamilier, da det var skole- og arbejdsdag dagen efter. Båltalen blev holdt af Asger. 50 deltog til spisning og til bålet mødte flere op. Heksen var lavet af friskolens SFO. Efter bålet var der salg af kaffe og kage. Det var den dejlig aften.

Mandag d. 19. august kom Kongeparret på besøg for at se Rundkirken. Flagene var hejst og mange fik set vores kongepar.

D. 24. august holdt vi Byfest. Igen i år havde vi bestilt maden ”Hos Casper”. Helskinke af grambogårdsgris, let saltet med sprøde svær. Pestomarineret kyllingebryst og majskylling. 3 slags lækre salater og små nye kartofler i olie med urter. Kim Ole Pedersen spillede fra kl. 18, under spisningen og efter maden op til dans. Der var bestilt 63 kuverter. Senere salg af kaffe og kage. En god aften.

Lørdag d. 12.oktober havde vi en dejlig dag på ”Born Park” kl. 14 og spillede golf. Der var 10 deltagere.

Onsdag d. 16.oktober kl. 17-20 holdt vi Halloween på legepladsen, På halmlabyrinten på den gamle tankstationsplads, sponsoreret af Anders Lassen. Hos ”Min Købmand, med gys og gru i kælderen og trylleri med Mister Mox i butikken. Mange var mødt frem. Der var flot pyntet. Tak til Vibeke og Stefan for at arrangere det.

Mandag d. 11. november, Mortens Aften, havde vores Tyske venner arrangeret et Lanterneoptog rundt i byen. For dem er det en tradition med Sct. Martins aften. Hanna stod for det. Tyskere fra flere steder på øen deltog + et par danskere.

Lørdag d. 23. november kl. 13-16.30 havde vi julemarked i Multihuset. Der var 15 udstiller med 22 borde. Kl. 14.30 sang Østerlars-Gudhjems sangkor, børn og voksne i Aulaen. Borgerforeningen stod for salg af gløgg, æbleskiver, lagkage m.m. i cafèen. En god dag for os og udstillerne.

Søndag d. 24. november kl. 10 mødtes vi fra bestyrelsen for at julepynte byen. Igen en stor tak til Noomi og Emil Nielsen, som gør nisseparret klar til at sidde i kanen og tak til Flemming Kristensen med hjælpere for at stille juletræet på plads. Tak til Bolette for at vi må have det store hjerte stående på hendes græsplæne.

Fredag d. 29. november kl. 16.30 mødtes en god flok for at tænde juletræet. Oddur spillede til julesangene og præst Tina holdt en lille tale. Derefter var vi budt inden for hos ”Min Købmand” til æbleskiver m.m. Tak for det til Camilla.

Søndag d. 29. december kl. 14-17 var 52 voksen og 23 børn samlet til julefest i Multihuset. Der var som sædvanlig sang og leg omkring juletræet. Palle Kure holdt juletalen. Julemanden (kvinden) kom forbi og delte godteposer ud til børnene. Servering med det store kagebord, lotteri med mange flotte sponsorerede gevinster. Tak til sponsorerne. Tak for hjælp med at få juletræet på fod og få det pyntet + alle kagebagerne. Igen en dejlig fest.

**Legepladsen og Palvionen i 2024.**

I året 2024 har delvis været et godt år. Vi har haft mange besøg på legepladsen med mad- og eller kaffekurven. Til leg og hygge med børnene. Også i Palvionen har der været gang i den. Shelteren har der ikke været meget gang i. Selvfølgelig har der været nogle, men p.g.a. at der ikke var blevet leveret brænde, som lovet fra kommune, var der ikke mulighed for at lave bål til madlavning og hygge. Men det er der kommet styr på nu i 2025. Kommunen har 8 sheltere som er deres og resten er skov og naturstyrelsens. Skov og naturstyrelsen skulle spare så der var sket en misforståelse. Palvionen har fået 3 nye vinduet mod vest. Det har givet dejlig med lys indenfor. Tak til Jakob for arbejdet med at sætte dem i. I skuret skal der en ny dør/port + den almindelige vedligeholdelse på legepladsen. Den skal gerne tage sig godt ud til påske.

Den 27. marts 2024 lukkede brugsen. Vi vidste godt at brugsen i byen var lukningstruet. Da jeg fik at vide at brugsen skulle lukke, kontaktede jeg Tonny Jensen fra Dagrofa, som er projektchef. Jeg fik en lang samtale med ham og fik et møde op at stå. Jeg fik fat i Allan Hallin (formand for brugsens bestyrelse) og sagde at Tonny var herover d. 7. marts og kunne komme til et møde med os. Jeg havde fået fat i ØB Sport, i Multihuset og nogle borgere. Tonny fortalte om hvad der skulle til for at få en ny butik op at køre igen. En arbejdsgruppe blev lavet og så var vi i gang. Efter mange møder og timer og to generalforsamlinger var vi nået dertil at man havde underskrevet en købsaftale om at overtage de tidligere brugsebygninger. Bare på en uge blev der samlet en halv million kr. ind. Helt utroligt. Der blev valgt en bestyrelse som hedder ”Butikshuset Østerlars APS”. D. 16. juni kl. 10.00 blev der indkaldt til byggemøde. Det er Jakob Lund, der er udpeget som praktisk tovholder. Der var kaffe og morgenbrød. Der var mødt mange folk. De ventede på at komme i gang.

D. 1. juni havde vi købt den gamle brugs. Efter mange timer og lørdage plus hverdage, havde vi den nye butik klar. ”Min Købmand”.

Torsdag d. 12. sept. Åbnede den nye butik, ikke kun en men to, da ØB-sport har plan om at etablere en genbrugsbutik. Den vil åbne til påske 2025. Jeg siger bare at det samarbejde og sammenhold vi har haft i 2024 har været helt fantastisk.

Til sidst vil jeg takke for et godt samarbejde med arbejdsgruppen for butiksbestyrelsen, ØB- sport, Multihuset og borgerne, med den store opbakning for Østerlars i 2024.

Stor tak til TV 2, DR og Bornholms Tidende for en god omtale og dækning af vores gøremål og arrangementer i 2024.

En stor tak til forretninger og virksomheder, som har givet os sponsorgaver i forbindelse med byfest, julemarked og julefest. En tak til vores webmaster Bent W. Hansen for at passe hjemmesiden. Tak til Jakob Lund for at hjælpe med vinduer på legepladsen og tak til Birthe Larsen for at sy muleposer til vores velkomstpakker til nye borgere, som flytter til Østerlars. En stor tak også til Jer hjælpere, der møder frem når vi har brug for Jer.

Til alder sidst vil jeg også takke min bestyrelse for et godt samarbejde og et godt gå på mod. Håber at det vil fortsætte i året 2025.

TAK for året 2024 der gik.

Tak Flemming Rasmussen.